[bookmark: _GoBack]VENDIM
Nr.129, datë 22.10.2007

PËR PËRBËRJEN E KOMISIONIT HETIMOR “PËR HETIMIN E PROCEDURAVE TË TENDERIMIT TË RRUGËS DURRËS-MORINË”

Në mbështetje të nenit 77 pika 2  të Kushtetutës, të neneve 8 dhe 9 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit” dhe të vendimit nr.125, datë 8.10.2007 të Kuvendit, me propozimin e grupeve parlamentare,

KUVENDI
I REPUBLIKËS SË SHQIPËRISË

VENDOSI:

I. Komisioni Hetimor “Për hetimin e procedurave të tenderimit të rrugës Durrës-Morinë” përbëhet nga këta anëtarë:
1.  Aleksandër Biberaj		Kryetar 
2.  Arben Isaraj			Zëvendëskryetar
3.  Fatos Hoxha		Anëtar
4.  Ardian Kollozi		“
5.  Eris Hoxha			“
6.  Pashk Ujka			“
7.  Gjovalin Prenga		“
8.  Taulant Balla		“
9.  Alfred Dalipi		“
10. Pilo Kerri			“
11. Nikollaq Neranxi		“

II. Ky vendim hyn në fuqi menjëherë.

KRYETARE
Jozefina Topalli (Çoba)


VENDIM
Nr.130, datë 22.10.2007

PËR PËRBËRJEN E KOMISIONIT HETIMOR  “PËR HETIMIN E OBJEKTIT DHE PROCEDURAVE TË KONTRATËS SË  PRIVATIZIMIT TË ALBTELEKOMIT PËR  PERIUDHËN 2001 E NË VIJIM”

Në mbështetje të nenit 77 pika 2  të Kushtetutës, të neneve 8 dhe 9 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit” dhe të vendimit nr.127, datë 8.10.2007 të Kuvendit, me propozimin e grupeve parlamentare,
  
KUVENDI
I REPUBLIKËS SË SHQIPËRISË

VENDOSI:

I. Komisioni Hetimor “Për hetimin e objektit dhe procedurave të kontratës së  privatizimit të Albtelekomit për  periudhën 2001 e në vijim” përbëhet nga këta anëtarë: 
1. Marko Bello			Kryetar	
2. Ilir Bano			Zëvendëskryetar 
3. Hajrulla Paturi		Anëtar	
4. Galip Ramadhi		”  
5. Alfred Gega			”
6. Safet Sula			”	
7. Genc Juka			”	
8. Stefan Çipa			”
9. Albert Çaçi			”			
10. Albert Divjaka		”	
11. Dritan Prifti		”	

II. Ky vendim hyn në fuqi menjëherë.

KRYETARE
Jozefina Topalli (Çoba)


VENDIM
Nr.131, datë 22.10.2007

PËR PËRBËRJEN E KOMISIONIT HETIMOR “PËR HETIMIN  E SHPENZIMEVE TË BUXHETIT TË SHTETIT NË DISPOZICION TË MINISTRIVE, INSTITUCIONEVE KRYESORE TË VARËSISË DHE NDËRMARRJEVE PUBLIKE NËPËRMJET PROKURIMEVE PUBLIKE PËR PERIUDHËN 2001 E NË VIJIM”

Në mbështetje të nenit 77 pika 2  të Kushtetutës, të neneve 8 dhe 9 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit”, dhe të vendimit nr.126, datë 8.10.2007 të Kuvendit, me propozimin e grupeve parlamentare,  

KUVENDI
I REPUBLIKËS SË SHQIPËRISË

VENDOSI:
 
I. Komisioni Hetimor “Për hetimin shpenzimeve të Buxhetit të Shtetit në dispozicion të ministrive, institucioneve kryesore të varësisë dhe ndërmarrjeve publike nëpërmjet prokurimeve publike për periudhën 2001 e në vijim” përbëhet nga këta anëtarë:
1. Erion Braçe 			Kryetar 
2. Edi Paloka			Zëvendëskryetar 
3. Bujar Leskaj			Anëtar
4. Sami Gjergji			”
5. Arenca Trashani		”		 
6. Albert Faruku		”      	 
7. Flori Bajrami		”		
8. Osman Metalla		”		
9. Ymer Tola			”			
10. Arben Malaj		”
11. Ndriçim Hysa		”	
12. Pilo Kerri			” 		
13. Dritan Prifti		” 

II.Ky vendim hyn në fuqi menjëherë.

KRYETARE 
Jozefina Topalli (Çoba)



VENDIM
Nr.132, datë 22.10.2007

PËR PËRBËRJEN E KOMISIONIT HETIMOR “PËR ZBATIMIN E LIGJIT TË KONCESIONEVE, DHËNIEN ME KONCESION TË OBJEKTEVE TË NDRYSHME NË PRONËSI SHTETËRORE, KUSHTET E DHËNIES SË KËTYRE KONTRATAVE PËR PERIUDHËN 2001 E NË VIJIM DHE PROCEDURAT PËR FILLIMIN E PUNIMEVE 
PËR NDËRTIMIN E TEC-IT TË VLORËS”

Në mbështetje të nenit 77 pika 2 të Kushtetutës, të neneve 8 dhe 9 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit” dhe të vendimit nr.124, datë 8.10.2007 të Kuvendit, me propozimin e grupeve parlamentare, 

KUVENDI
I REPUBLIKËS SË SHQIPËRISË

VENDOSI:

I. Komisioni Hetimor “Për zbatimin e ligjit të koncesioneve, dhënien me koncesion të objekteve të ndryshme në pronësi shtetërore, kushtet e dhënies së këtyre kontratave për periudhën 2001 e në vijim dhe procedurat për fillimin e punimeve për ndërtimin e TEC-it të Vlorës përbëhet nga këta anëtarë:
 1. Shpëtim Idrizi		Kryetar 
 2. Dashnor Sula		Zëvendëskryetar 
 3. Blerim Çela			Anëtar 
 4. Gjok Vuksani		” 			
 5. Shkëlqim Ziri		” 			
 6. Genc Sharku		” 			
 7. Ndue Shpani		” 			
 8. Bashkim Fino		” 			
 9. Musa Ulqini			” 		
10. Gëzim Musabelliu	 	” 			
11. Ndre Legisi		 	” 		 

II. Ky vendim hyn në fuqi menjëherë.

KRYETARE
Jozefina Topalli (Çoba)


VENDIM
Nr.135, datë 25.10.2007

PËR NGRITJEN, CAKTIMIN E OBJEKTIT, TË PËRBËRJES DHE AFATIT TË KOMISIONIT HETIMOR  PËR SHQYRTIMIN E KËRKESËS PËR NISJEN E PROCEDURËS SË SHKARKIMIT NGA DETYRA TË PROKURORIT TË PËRGJITHSHËM

Në mbështetje të neneve 77 pika 2 dhe 149 pika 2  të Kushtetutës, të nenit 7 pika 2 të ligjit nr.8737, datë 12.2.2001 “Për organizimin dhe funksionimin e Prokurorisë në Republikën e Shqipërisë”, të ndryshuar, të neneve 3 pika 4, 5 pika 2, 8 dhe 9 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit”,  si dhe të nenit 114 pika 2 të Rregullores së Kuvendit, me propozimin e Komisionit për Çështjet Ligjore, Administratën Publike dhe të Drejtat e Njeriut,


KUVENDI
I REPUBLIKËS SË SHQIPËRISË

VENDOSI:

I. Ngrihet Komisioni Hetimor Parlamentar për shqyrtimin e kërkesës së një grupi deputetësh për “Nisjen e procedurës së shkarkimit nga detyra të Prokurorit të Përgjithshëm, zotit Theodhori Sollaku”.
II. Komisioni Hetimor Parlamentar ka për objekt dhe detyrë të verifikojë të dhënat, faktet dhe rrethanat  për veprime e mosveprime të Prokurorit të Përgjithshëm, të cilat përbëjnë shkak ligjor për shkarkimin e tij nga detyra, në përputhje me nenin 149 pika 2 të Kushtetutës, si dhe me nenin 7 pika 2 të ligjit nr. 8737, datë 12.2.2001 “Për organizimin dhe funksionimin e Prokurorisë në Republikën e Shqipërisë”, të ndryshuar.
III. Komisioni përbëhet nga 11 anëtarë, 6 nga shumica parlamentare dhe 5 nga opozita. Kryetari i Komisionit i takon grupimit nismëtar të deputetëve.
IV. Komisioni përbëhet nga:
1. Ferdinand Xhaferri			Kryetar
2. 					Zëvendëskryetar
3. Pal Dajçi				anëtar
4. Ndriçim Babasi			“
5. Luan Skuqi				“
6. Mehmet Hoxha			anëtar
7. Lajla Pernaska			“
8.					“
9.					“
10.					“
11.					“
V. Komisioni do ta zhvillojë veprimtarinë e tij brenda afatit 1-mujor nga data e miratimit të këtij vendimi. 
VI. Ngarkohen Kryetarja e Kuvendit dhe Sekretari i Përgjithshëm të krijojnë kushtet e nevojshme logjistike për veprimtarinë normale të këtij Komisioni.
VII. Ky vendim hyn në fuqi menjëherë.

KRYETARE
Jozefina Topalli (Çoba)


Vendim
Nr.495, datë 1.8.2007

Për përcaktimin e pagave dhe shtesave mbi pagë të punonjësve të përfaqësive diplomatike të republikës së shqipërisë, në shtetet e huaja

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës” të ndryshuar dhe të nenit 45 të ligjit nr.9095, datë 3.7.2003 “Për shërbimin e jashtëm të Republikës së Shqipërisë”, me propozimin e Ministrit të Punëve të Jashtme, të Ministrit të Brendshëm dhe të Ministrit të Financave, Këshilli i Ministrave

Vendosi:

1. Paga mujore e personelit diplomatik të përfaqësive diplomatike të Republikës së Shqipërisë, në shtetet e huaja, të jetë sipas lidhjes nr.1, që i bashkëlidhet këtij vendimi dhe është pjesë përbërëse e tij.
2. Paga bazë mujore është sipas kolonës 1 të lidhjes nr.1, që i bashkëlidhet këtij vendimi dhe është pjesë përbërëse e tij.
3. Përveç pagës bazë mujore, të përcaktuar sipas lidhjes nr.1 kolona 1, që i bashkëlidhet këtij vendimi, personeli diplomatik i përfaqësive diplomatike të Republikës së Shqipërisë, në shtetet e huaja, përfiton edhe 75 për qind mbi pagën bazë mujore, titullari i përfaqësisë dhe 40 për qind, personeli tjetër diplomatik.
4. I ngarkuari me punë në përfaqësitë, në vendet, me të cilat kemi marrëdhënie në këtë nivel, paguhet me gradën e Ministrit Këshilltar.
5. I ngarkuari me punë a.i., paguhet me një gradë më të lartë, se ajo që mban, për kohën, që ushtron këtë funksion.
6. Përveç pagës mujore, të përcaktuar sipas lidhjes nr.1, që i bashkëlidhet këtij vendimi, personeli diplomatik i përfaqësive diplomatike të Republikës së Shqipërisë, në shtete e huaja, përfiton edhe kompensim për koston e jetesës. Kategorizimi  i përfaqësive diplomatike, për efekt të kostos së jetesës, të jetë sipas lidhjes nr.2, që i bashkëlidhet këtij vendimi dhe është pjesë përbërëse e tij.
7. Masa e kompensimit për koston e jetesës është, si më poshtë vijon:
- 300 euro/USD, për vendet e grupit të parë;
- 260 euro/USD, për vendet e grupit të dytë;
- 230 euro/USD, për vendet e grupit të tretë;
- 200 euro/USD, për vendet e grupit të katërt;
- 150 euro/USD, për vendet e grupit të pestë.
8. Pagat e personelit administrativo-teknik në përfaqësitë diplomatike edhe kur në këto pozione punësohen shtetas të vendit ku ndodhet përfaqësia diplomatike, të jenë sipas lidhjes nr.3, që i bashkëlidhet këtij vendimi dhe është pjesë përbërëse e tij.
9. Pagesa e punonjësve të personelit administrativo-teknik, të punësuar me kohë të pjesshme të jetë sipas lidhjes 3/1 që i bashkëlidhet këtij vendimi. Aplikimi i nivelit maksimal apo minimal, përcaktohet në varësi të ngarkesës së punës, me urdhër të përbashkët të Ministrit të Financave dhe Ministrit të Punëve të Jashtme.
10. Përcaktimi i pozicioneve administrativo-teknike, në përfaqësitë diplomatike, me kohë të plotë apo të pjesshme, deri në miratimin e plotë nga Kryeministri të strukturave të përfaqësive diplomatike, bëhet me urdhër të përbashkët të Ministrit të Financave dhe Ministrit të Punëve të Jashtme.
11. Paga mujore i nënshtrohet tatimit mbi të ardhurat personale, sipas legjislacionit në fuqi. Në bazë të saj do të paguhen edhe detyrimet për sigurimet shoqërore dhe shëndetësore.
12. Paga mujore i nënshtrohet rishikimit në të njëjtën formë si të gjitha kategoritë e tjera të pagave në Republikën e Shqipërisë.
13. Kategorizimi i përfaqësive diplomatike, të përcaktuar sipas lidhjes nr.2, që i bashkëlidhet këtij vendimi, mund të rishikohen jo më shpesh se një herë në vit.
14. Pagesa për përfaqësitë diplomatike në vendet e Kontinentit Europian bëhet në euro, ndërsa për vendet e tjera në USD.
15. Pikat 1, 12, 13 e 14 të vendimit nr.673, datë 11.9.2003 të Këshillit të Ministrave “Për të drejtat e punonjësve të përfaqësive diplomatike të Republikës së Shqipërisë, në shtetet e huaja”, shfuqizohen.
16. Deri në fund të vitit 2007, numri i punonjësve të përfaqësive diplomatike është gjithsej 376 veta, nga të cilët 178 veta personel diplomatik dhe 198 veta punonjës administrativo-teknik.
17. Funksionet, që eliminohen paguhen, deri më 1 shtator 2007, me pagën ekzistuese.
18. Efektet financiare që rrjedhin nga zbatimi i këtij vendimi, të përballohen nga buxheti i viti 2007, miratuar për Ministrinë e Punëve të Jashtme.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2007.

Kryeministri
Sali Berisha




LIDHJA NR.1

Paga mujore e personelit diplomatik të Përfaqësive Diplomatike të Republikës së Shqipërisë, në shtetet e huaja

	Pozicioni
	PAGA MUJORE

	
	1
	2

	
	Paga bazë mujore (në euro dhe dollarë USA)
	Shtesë për përfaqësimin (në %)

	Ambasador
	1200 euro
1460 dollarë USD
	75%

	Konsull i Përgjithshëm
	900 euro
	75%

	Ministër Fuqiplotë
	1100 dollarë USD
	40%

	Ministër Këshilltar
	
	40%

	Këshilltar
	750 euro
950 dollarë USD
	40%

	Sekretar i Parë
Konsull
	600
750 dollarë USD
	40%

	Sekretar i Dytë
	450
	40%

	Zëvendëskonsull
	590 dollarë USD
	

	Sekretar i Tretë
	400
	40%

	Agjent Konsullor
	500 dollarë USD
	

	Atashe
	350
450 dollarë USD
	40%



LIDHJA NR.2

Kategorizimi i përfaqësive diplomatike, në bazë të kostos së jetesës

	Grupi 1
	Grupi 2
	Grupi 3
	Grupi 4
	Grupi 5

	1.Misioni NY
	1.Vienë
	1.Bruksel
	1.Zagreb
	1.Shkup

	2.Konsull NY
	2.Misioni OSBE
	2.NATO
	2.Kajro
	2.Prishtinë

	3.Londër
	3.Washington
	3.Athinë
	3.Janinë
	3.Sofie

	4.Gjenevë
	4.Paris
	4.Ankara
	4.Bari
	4.Podgoricë

	5.Kopenhagë
	5.Romë
	5.Hagë
	5.K.Lumpur
	5.Buenos Aires

	6.Berne
	6.Strasbourg
	6.Stokholm
	6.Riad
	6.Bukuresht

	7.Moskë
	7.Berlin
	7.Warshavë
	
	

	8.Pekin
	8.Madrid
	8.Budapest
	
	

	9.Tokio
	9.Ottava
	9.Pragë
	
	

	10.Milano
	10.UNESKO
	10.Beograd
	
	

	11.Stamboll
	11.Vatikan
	11.Selanik
	
	

	
	
	12.Tel-Aviv
	
	



LIDHJA NR.3

Paga mujore e personelit administrativo teknik (me kohë të plotë), të Përfaqësive Diplomatike të Republikës së Shqipërisë, në shtetet e huaja

	Pozicioni
	Paga mujore

	
	Grupi 1
	Grupi 2
	Grupi 3
	Grupi 4
	Grupi 5

	Sekretar teknik
Financier
Specialist
	750 euro
870 dollarë USD
	710 euro
820 dollarë USD
	680 euro
790 dollarë USD
	650 euro
760 dollarë USD
	600 euro
700 dollarë USD

	Shofer
	700 euro
800 dollarë USD
	660 euro
760 dollarë USD
	630 euro
730 dollarë USD
	600 euro
700 dollarë USD
	550 euro
650 dollarë USD

	Kafaz
	590 euro
670 dollarë USD
	550 euro
620 dollarë USD
	520 euro
590 dollarë USD
	490 euro
550 dollarë USD
	440 euro
500 dollarë USD


LIDHJA NR.3/1

Paga mujore e personelit administrativo teknik (me kohë të pjesshme) të Përfaqësive Diplomatike të Republikës së Shqipërisë, në shtetet e huaja

	Pozicioni
	Paga mujore (me kohë të pjesshme)

	
	Minimum
	Maksimum
	
	
	

	Sekretar teknik
Financier
Specialist
	2790 euro
300 USD
	400 euro
450 Usd
	
	
	

	Pastrues
	200 euro
220 Usd
	270 euro
300 Usd
	
	
	

	
	
	
	
	
	




Vendim
Nr.677, datë 3.10.2007

Për disa shtesa dhe ndryshime në vendimin nr.642, datë 11.10.2005 të Këshillit të Ministrave Për këshillat mbikëqyrës të shoqërive anonime shtetërore”

Në mbështetje të nenit 100 të Kushtetutës dhe të neneve 8 e 18 të ligjit nr.7926, datë 20.4.1995 “Për transformimin e ndërmarrjeve shtetërore në shoqëri tregtare”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

Në vendimin nr.642, datë 11.10.2005 të Këshillit të Ministrave të bëhen këto shtesa dhe ndryshime:
1. Pas shkronnjës “b” të pikës 1, shtohet shkronja “c”, me këtë përmbajtje:
“c) Për shoqëritë anonime të ujësjellës-kanalizimeve, gjashtë anëtarë. Në raste të veçanta dhe të justifikuara, Ministri i Ekonomisë, Tregtisë dhe Energjetikës mund të caktojë, për këto shoqëri, një numër më të vogël anëtarësh.”.
2. Pas paragrafit të fundit të pikës 2, shtohet paragrafi, me këtë përmbajtje:
“Mënyra e propozimit të anëtarëve të këshillave mbikëqyrës të shoqërive anonime të ujësjellës-kanalizimeve përcaktohet në statusin e këtyre shoqërive.”.
3. Në fund të pikës 3 shtohet një fjali, me këtë përmbajtje:
“Emërimi i anëtarëve të Këshillave Mbikëqyrës të shoqërive anonime të ujësjellës-kanalizimeve përcaktohet në statusin e këtyre shoqërive.”.
4. Në pikën 4 fjalët “…mund të…” hiqen.
Ky vendim hyn në fuqi pas botimit në Fletoren Zyrtare.

Kryeministri 
Sali Berisha


Vendim
Nr.678, datë 3.10.2007

Për një shtesë në vendimin nr.271, datë 9.5.1998 të këshillit të ministrave “Për miratimin e statutit tip të shoqërive anonime, shtetërore”

Në mbështetje të nenit 100 të Kushtetutës dhe të ligjit nr.7296, datë 20.4.1995 “Për transformimin e ndërmarrjeve shtetërore në shoqëri tregtare”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave
Vendosi:

Pas pikës 2 të vendimit nr.271, datë 9.5.1998 të Këshillit të Ministrave, shtohet pika 2/1, me këtë përmbajtje:
“2/1.Për shoqëritë anonime të ujësjellës-kanalizimeve, statuti tip do të jetë sipas tekstit, që i bashkëlidhet këtij vendimi.”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Statut i shoqërisë anonime “________________”

Neni 1
Emërtimi

Shoqëria emërtohet “______________”. Shkurtimi i emërtimit të shoqërisë është “_____” sh.a. Emërtimi i shoqërisë mund të shkruhet me shkronja të mëdha ose të vogla.

Neni 2
Selia

Selia e shoqërisë është në “_________”, ________. Shoqëria mund të ushtrojë aktivitetin e saj në të gjithë territorin e Republikës së Shqipërisë ashtu dhe jashtë saj.

Neni 3

Shoqëria sipas parashikimeve të këtij statuti dhe legjislacioni në fuqi, mund të hapë si në Shqipëri ashtu edhe jashtë saj, qendra dhe përfaqësi apo filiale, degë dhe shoqëri të tjera.

Neni 4
Kohëzgjatja

Kohëzgjatja e kompanisë është pa afat të caktuar. Ky afat mund të ndryshohet një ose më shumë herë, me vendim të asamblesë së aksionarëve.

Neni 5
Objekti

Objekti i shoqërisë është:
1. Shërbimi i furnizimit me ujë të pijshëm i konsumatorëve dhe shitja e tij;
2. Mirëmbajtjen e sistemit(eve) të furnizimit me ujë të pijshëm;
3. Prodhimi dhe/ose blerja e ujit për plotësimin e kërkesës së konsumatorëve;
4. Shërbimi i grumbullimit, largimit dhe trajtimit të ujërave të ndotura dhe shitja e tij;
5. Mirëmbajtja e sistemeve të ujërave të ndotura, si dhe të impianteve të pastrimit të tyre.
Shoqëria mundet të realizojë çdo lloj operacioni financiar apo tregtar që lidhet direkt apo indirekt me objektin e saj, brenda limiteve të parashikuara nga legjislacioni në fuqi.
Shoqëria do të kryejë çdo veprim me qëllim marrjen e lejeve, autorizimeve, licencave dhe miratimeve të nevojshme për realizimin e veprimtarive të saj, për të cilat kërkohen këto dokumente administrative.

Neni 6
Kapitali

Kapitali themeltar i shoqërisë është __________lekë dhe është i ndarë në ____________aksione me vlerë nominale 1000 (një mijë) lekë secili. Kapitali i shoqërisë është derdhur dhe nënshkruar tërësisht.
Neni 7
Aksionet

1. Aksionet janë të formës nominative dhe lirisht të transferueshme sipas legjislacionit shqiptar në fuqi.
2. Pronësia mbi aksionet rezulton nga regjistrimi i tyre në emër të titullarit apo titullarëve në librin e aksioneve të mbajtura nga ana e shoqërisë apo ndërmjetësve financiarë.
3. Aksionet zotërohen në masën 100% nga Ministria e Ekonomisë, Tregtisë dhe Energjetikës si përfaqësuese e pronarit shtet.

Neni 8
Asambleja e aksionarëve

Asambleja e aksionarëve, e zakonshmja dhe e jashtëzakonshmja, mblidhet në selinë e shoqërisë. Ajo thirret nga Këshilli Mbikëqyrës apo Drejtori i Përgjithshëm. Në mungesë ajo mund të thirret gjithashtu nga: a) eksperti kontabël i autorizuar, b) nga një mandatmbajtës, i caktuar nga gjyqi, me kërkesën e çdo personi të autorizuar për një rast urgjent, ose c) nga likuiduesi si dhe me kërkesë të aksionarëve që zotërojnë të paktën 10% të aksioneve të shoqërisë.

Neni 9
Kompetencat e asamblesë së zakonshme

Asambleja e zakonshme merr çdo vendim, përveç atyre që në bazë të ligjit apo këtij statuti duhen marrë nga asambleja e jashtëzakonshme. Asambleja e zakonshme thirret në mbledhje të paktën një herë në vit, brenda 6 muajve që pasojnë mbylljen e vitit financiar.
Ajo merr vendime të vlefshme në mbledhjen e parë, vetëm në qoftë se aksionarët e pranishëm ose të përfaqësuar zotërojnë së bashku të paktën 1/2 e aksioneve me të drejtë vote. Në rast se kjo mbledhje nuk realizohet, në të dytën duhet të marrin pjesë aksionarët e pranishëm ose të përfaqësuar, që zotërojnë së bashku të paktën 1/4 të aksioneve me të drejtë vote.
Asambleja e zakonshme merr vendimin me shumicën e votave që zotërojnë aksionarët e pranishëm ose të përfaqësuar.

Neni 10
Kompetencat e asamblesë së jashtëzakonshme

Vetëm asambleja e jashtëzakonshme ka kompetenca të ndryshojë statutin me të gjitha dispozitat e tij. Çdo klauzolë e kundërt konsiderohet e pavlefshme.
Asambleja e jashtëzakonshme mund të marrë vendime të vlefshme në rast se aksionarët e pranishëm ose të përfaqësuar në mbledhjen e parë zotërojnë së bashku të paktën 2/3 e aksioneve. Në mungesë të këtij kuorumi mbledhja e dytë e asamblesë thirret në një datë të mëvonshme, jo më larg se dy muaj nga data e thirrjes së parë, dhe mund të marrë vendime të vlefshme në rast se aksionarët e pranishëm ose të përfaqësuar në mbledhjen e dytë zotërojnë jo më pak se 1/2 e aksioneve me të drejtë vote.
Asambleja e jashtëzakonshme merr vendim me një shumicë votash prej 4/5 (80%) e votave që u përkasin aksionarëve të pranishëm ose të përfaqësuar.

Neni 11
Kryetari dhe sekretari i asamblesë së aksionarëve

Asambleja e aksionarëve drejtohet nga kryetari i Këshillit Mbikëqyrës apo në mungesë të tij nga një person i autorizuar nga kryetari.
Kryetari i asamblesë asistohet nga një sekretar i emëruar nga asambleja e aksionarëve.
Procesveverbali i çështjeve të shqyrtuara në mbledhjen e asamblesë tregon datën dhe vendin e mbledhjes, mënyrën e thirrjes, rendin e ditës, emrat e drejtuesit dhe sekretarit të asamblesë, kuorumi i arritur dhe numrin e aksioneve me të cilat është votuar, dokumentet dhe raportet e shqyrtuara në mbledhjen e asamblesë, një përmbledhje të diskutimeve, tekstin e vendimeve të kaluara për votim dhe rezultatin e votimit. Procesverbali firmoset nga kryetari dhe sekretari i asamblesë dhe duhet noterizuar nga një noter i pranishëm në mbledhjen e asamblesë.

Neni 12
Thirrja e asamblesë së aksionarëve

Thirrja e mbledhjeve të asamblesë së aksionarëve bëhet nëpërmjet lajmërimit që botohet në një gazetë të autorizuar për publikimin e njoftimeve ligjore.
Në rast se të gjitha aksionet janë nominative apo në rast se shoqëria ka një aksionar të vetëm, përveç botimeve të parashikuara në paragrafin e mësipërm duhet të dërgohet dhe një njoftim i dërguar me letër rekomande në adresën e çdo aksionari me shpenzimet e shoqërisë.
Njoftimi, që duhet të bjerë në dorën e aksionarëve apo të njihet prej tyre të paktën 15 ditë përpara mbledhjes së asamblesë, përcakton ditën, orën dhe vendin ku bëhet mbledhja, natyrën e mbledhjes, të zakonshme apo të jashtëzakonshme dhe rendin e ditës. Në rast nevoje, ai tregon vendin ku duhet të depozitohen aksionet për prurësin ose certifikata e depozitimit të këtyre aksioneve, për të lejuar të drejtën e pjesëmarrjes në asamble dhe afatin e fundit të këtij depozitimi.
Çdo mbledhje asambleje që thirret në mënyrë të parregullt duhet të anulohet.
Megjithatë, kur të gjithë aksionarët janë prezentë apo të përfaqësuar ligjërisht, veprimi i anulimit nuk pranohet.
Legjislacioni i referimit për mënyrën dhe formën e njoftimit të aksionarëve dhe të zhvillimit të mbledhjes së asamblesë është ligji shqiptar për shoqëritë tregtare.

Neni 13
Rendi i ditës së asamblesë së aksionarëve

Rendi i ditës i mbledhjeve të asamblesë së aksionarëve përcaktohet nga autori i lajmërimit.
Megjithatë një apo disa aksionarë që përfaqësojnë të paktën 5% të kapitalit, u njihet e drejta për të futur në rendin e ditës disa projektrezoluta.
Këto projektrezoluta dërgohen në selinë e shoqërisë të shoqëruara me shkresë përcjellëse dhe me dokumentin ku vërtetohet zotërimi apo përfaqësimi i pjesës së kapitalit të kërkuar sipas paragrafit të dytë të këtij neni.
Asambleja nuk mund të shqyrtojë një çështje që nuk përcaktohet në rendin e ditës, megjithatë ajo mund të shkarkojë një ose disa anëtarë të Këshillit Mbikëqyrës dhe të procedojë për zëvendësimin e tyre në çdo rrethanë sipas parashikimeve të neneve 15 deri 18 të këtij statuti.
Në rast se mbledhja e parë e asamblesë nuk realizohet, rendi i ditës i mbledhjes së asamblesë nuk mund të ndryshohet në lajmërimin për mbledhjen e dytë.

Neni 14
Organet drejtuese të shoqërisë

Organet drejtuese të sh.a. __________janë:
1. Këshilli Mbikëqyrës
2. Drejtori i Përgjithshëm

Neni 15
Këshilli Mbikëqyrës

Përveç rasteve të parashikuara në pikën 1 të vendimit nr.642, datë 11.10.2007 të Këshillit të Ministrave “Për këshillat mbikëqyrës të shoqërive anonime shtetërore”, të ndryshuar, Këshilli Mbikëqyrës përbëhet nga 6 anëtarë, të cilët emërohen nga asambleja e zakonshme e aksionarëve.
Nëse një aksionar i vetëm zotëron më shumë se 1/2 e aksioneve të shoqërisë, anëtarët e Këshillit Mikëqyrës zgjidhen si më poshtë:
- Aksionari që zotëron më shumë se 1/2 e aksioneve të shoqërisë zgjedh 50+1 të numrit të anëtarëve të Këshillit mbikëqyrës.
- Anëtarët e tjerë të Këshillit Mbikëqyrës zgjidhen nga aksionarët e tjerë.
Nëse aksionarët që zotërojnë më pak se 1/2 e aksioneve të shoqërisë nuk arrijnë të bien në konsensus për të zgjedhur anëtarët e Këshillit Mbikëqyrës, emërimi i këtyre të fundit bëhet si më poshtë:
- Aksionari që zotëron më shumë aksione pas atij (aksionarit) që zotëron më shumë se 1/2 e aksioneve të shoqërisë, cakton 1 anëtar të Këshillit Mbikëqyrës.
- Anëtari/ët e tjerë përcaktohen për një periudhë 1-vjeçare me rotacion. Në këtë rast vendimi i asamblesë përcakton ditën e fillimit dhe mbarimit të mandatit të aksionarit/eve të emëruar, sipas kësaj pike dhe aksionarin që ka të drejtë të përcaktojë anëtarin e Këshillit Mbikëqyrës. Me mbarimin e këtij afati, aksionari, që ka të drejtën e caktimit të anëtarit të Këshillit Mbikëqyrës, nëse nuk e ka përcaktuar emrin e tij në mbledhjen e asamblesë, i dërgon Drejtorit të Përgjithshëm të shoqërisë, si dhe organeve përkatëse që mbajnë regjistrin tregtar njoftim me emrin e anëtarit që do të caktohet në Këshillin Mbikëqyrës.
Drejtori i Përgjithshëm i shoqërisë, njofton aksionarin që ka të drejtën e caktimit të anëtarit të Këshillit Mbikëqyrës, 1 muaj përpara mbarimit të mandatit të anëtarit të Këshillit Mbikëqyrës të caktuar me rotacion.
Çdo emërim, i bërë në kundërshtim me këtë nen, është i pavlefshëm.

Neni 16
Kohëzgjatja e mandatit të Këshillit Mbikëqyrës

1. Kohëzgjatja e mandatit të Këshillit Mbikëqyrës është 3 vjet. Ata mund të rizgjidhen pa kufizim.
2. Anëtarët e Këshillit Mbikëqyrës janë persona fizikë. Ata duhet:
- Të kenë të paktën eksperiencë jo më pak se 8 vjet në degë të njëjta ose të përafërta me objektin e veprimtarisë së shoqërisë;
- Të jenë me profesion inxhinier, ekonomist, jurist, dhe mundësisht me formim pasuniversitar;
- Të njohin minimumi një gjuhë të huaj.
3. Anëtarët e Këshillit Mbikëqyrës të zgjedhur nga asambleja mund të shkarkohen në çdo moment nga kjo e fundit për shkaqe të përligjura. Pavarësisht parashikimeve të kësaj pike, anëtarët e Këshillit Mbikëqyrës, të përcaktuar nga aksionarët që zotërojnë më pak se 1/2 e aksioneve të shoqërisë, nuk mund të shkarkohen pa propozimin e këtyre aksionarëve.

Neni 17
Zëvendësimi i anëtarëve të Këshillit Mbikëqyrës

1. Në rastin e vendeve bosh, që krijohen nga vdekja apo dorëheqja e një apo disa anëtarëve të Këshillit Mbikëqyrës, ky këshill mundet, për periudhën midis dy mbledhjeve të asamblesë, të bëjë emërime të përkohshme duke pasur parasysh parashikimet e nenit 15 të statutit.
2. Kur numri i anëtarëve të Këshillit Mbikëqyrës ka zbritur nën minimumin ligjor, Drejtori i Përgjithshëm duhet të thërrasë urgjentisht mbledhjen e zakonshme të asamblesë për të plotësuar numrin e anëtarëve të Këshillit Mbikëqyrës.
3. Emërimet e bëra nga Këshilli Mbikëqyrës, në bazë të paragrafit 1 të këtij neni, i nënshtrohen ratifikimit në mbledhjen e radhës të asamblesë së zakonshme. Në mungesë të ratifikimit, shqyrtimet e bëra dhe vendimet e marra më parë nga Këshilli Mbikëqyrës mbeten gjithmonë të vlefshme.
4. Nëse një ose disa vende të Këshillit Mbikëqyrës mbeten bosh për shkak vdekjeje, shkarkimi ose dorëheqje të anëtarëve të Këshillit Mbikëqyrës, zëvendësimi i tyre duhet të kryhet jo më vonë se 3 (tre) muaj nga koha në të cilën vendi ka mbetur bosh.
5. Anëtari i Këshillit Mbikëqyrës i emëruar në zëvendësim të një anëtari tjetër, përfundon mandatin e paraardhësit.



Neni 18
Kufizimi i mandateve

Anëtarët e Këshillit Mbikëqyrës të shoqërisë ____________, të emëruar nga asambleja e aksionarëve, nuk mund të jenë të punësuar në këtë shoqëri.
Asnjë anëtar i Këshillit Mbikëqyrës nuk mund të bëjë pjesë në më shumë se 2 (dy) Këshilla Mbikëqyrës të shoqërive anonime që kanë seli në territorin e Republikës së Shqipërisë.

Neni 19
Kryetari dhe zëvendëskryetari i Këshillit Mbikëqyrës

1. Këshilli Mbikëqyrës zgjedh ndërmjet anëtarëve të tij një kryetar dhe një zëvendëskryetar, të cilët thërrasin mbledhjen e Këshillit dhe drejtojnë diskutimet. Ata emërohen për të gjithë kohën e mandatit të tyre në Këshillin Mbikëqyrës dhe mund të jenë të rizgjedhshëm.
2. Këshilli Mbikëqyrës mund të emërojë një sekretar jashtë anëtarëve të tij dhe i cakton këtij dhe pagën.
3. Në rast mungese ose pengimi të kryetarit, mbledhjet e Këshillit Mbikëqyrës drejtohet nga zëvendëskryetari.

Neni 20
Vendimet e Këshillit Mbikëqyrës

1. Këshilli Mbikëqyrës mblidhet jo më pak se njëherë në tre muaj dhe sa herë e kërkon interesi i shoqërisë anonime, me thirrjen e kryetarit ose, në mungesë të tij, të zëvendëskryetarit.
2. Kryetari, dhe në mungesë të tij zëvendëskryetari, duhet të thërrasë mbledhjen e Këshillit Mbikëqyrës brenda 15 (pesëmbëdhjetë) ditëve nga data kur Drejtori i Përgjithshëm ose 1/3 (një e treta) e anëtarëve të Këshillit Mbikëqyrës, i paraqesin atij një kërkesë të motivuar për këtë qëllim.
3. Nëse kërkesa mbetet pa përgjigje, atëherë anëtarët kërkues mund të thërrasin Këshillin Mbikëqyrës duke i përcaktuar rendin e ditës.
4. Njoftimi për thirrjen e mbledhjes bëhet me shkrim jo më vonë se 3 (tre) ditë përpara mbledhjes dhe dërgohet me postë, telegram, fax ose telex.
5. Çdo thirrje për mbledhjen e Këshillit Mbikëqyrës duhet të përmbajë çështjet kryesore të rendit të ditës.
6. Mbledhja e Këshillit Mbikëqyrës zhvillohet në selinë e shoqërisë ose në çdo vend tjetër të treguar në thirrje.
7. Këshilli Mbikëqyrës mund të marrë një vendim të vlefshëm, në qoftë se janë të pranishëm jo më pak se 5 anëtarë të tij.
8. Këshilli Mbikëqyrës mban një regjistër të pjesëmarrjes në mbledhje, i cili nënshkruhet në çdo mbledhje nga anëtarët e këshillit të pranishëm në atë mbledhje.
9. Vendimet e Këshillit Mbikëqyrës pasqyrohen në procesverbalet e mbajtura gjatë mbledhjes nga sekretari i Këshillit Mbikëqyrës në pajtim me dispozitat ligjore në fuqi. Vendimet e Këshillit Mbikëqyrës duhet të nënshkruhen nga anëtarët pjesëmarrës në mbledhje.
10. Kopje të këtyre procesverbaleve vërtetohen nga kryetari (ose në mugnesë të tij zëvendëskryetari) dhe sekretari.

Neni 21
Kompetencat e Këshillit Mbikëqyrës

1. Këshilli Mbikëqyrës emëron dhe shkarkon Drejtorin e Përgjithshëm të shoqërisë, kur për këtë bien dakord/votojnë pro 5 anëtarë të tij.
2. Këshilli Mbikëqyrës ushtron kontroll të përhershëm për administrimin e shoqërisë nga drejtoria dhe i jep kësaj të fundit autorizimin për kryerjen e operacioneve që nuk mund të kryhen nga drejtoria pa autorizimin e Këshillit Mbikëqyrës.
3. Me emërimin e Drejtorit të Përgjithshëm Këshilli Mbikëqyrës lidh kontratë me të për detyrimet që rrjedhin në administrimin e shoqërisë.
4. Këshilli Mbikëqyrës autorizon Drejtorin e Përgjithshëm që të kryejë veprimet dhe të realizojë marrëveshjet e parashikuara në nenet 23 dhe 24 të statutit.
5. Këshilli Mbikëqyrës ka të drejtë të kryejë në çdo kohë verifikime dhe kontrolle që ai i çmon të përshtatshme dhe të njihet me dokumentacionin që e gjykon të nevojshëm për përmbushjen e detyrës së tij.
6. Drejtori i Përgjithshëm i paraqet raport Këshillit Mbikëqyrës të paktën njëherë në tre muaj. Brenda tre muajve nga data e mbylljes së ushtrimit financiar Drejtori i Përgjithshëm duhet t’i paraqesë Këshillit Mbikëqyrës llogaritë vjetore me qëllim verifikimi dhe kontrolli.
Këshilli Mbikëqyrës i propozon Aaamblesë së ortakëve lidhur me këto çështje:
a) Përcaktimin dhe ndryshimin e programit të veprimtarisë afatshkurtër, afatmesme dhe afatgjatë të shoqërisë.
b) Treguesit e performancës që duhet të arrijë shoqëria në fund të vitit fiskal, si element bazë i vlerësimit të punës së drejtorisë së shoqërisë.
c) Kryerjen e investimeve dhe financimeve për vitin financiar, si dhe masat e tjera që do të kërkonin ndryshimin e kapitalit themeltar të shoqërisë.
d) Hapjen e veprimtarive ose njësive të reja dhe ndryshimin e objektit të shoqërisë.
e) Shitjen e pasurive që përbëjnë aktivin e qëndrueshëm të shoqërive sipas legjislacionit në fuqi.
f) Krijimin e shoqërive të reja dhe pjesëmarrjen në kapitalin e shoqërive të tjera.
g) Marrjen e huave afatmesme, afatgjata.
h) Si dhe për çdo çështje tjetër që në bazë të ligjit “Për shoqëritë tregtare” është kompetencë e asamblesë së përgjithshme.

Neni 22
Shpërblimi i anëtarëve të Këshillit Mbikëqyrës

Shpërblimi i anëtarëve të Këshillit Mbikëqyrës do të caktohet nga asambleja e aksionarëve, sipas dispozitave përkatëse ligjore apo nënligjore dhe mbulohet nga shoqëria.
Shoqëria njeh gjithashtu dhe shpenzimet e bëra nga anëtarë të Këshillit Mbikëqyrës, kur këta të fundit dërgohen me shërbim nga vetë Këshilli Mbikëqyrës për probleme të kompanisë.

Neni 23
Drejtori i Përgjithshëm

1. Shoqëria administrohet nga Drejtori i Përgjithshëm.
2. Drejtori i Përgjithshëm ka të drejtë, që brenda kompetencave të tij t’u japë një ose disa punonjësve të kompanisë, të drejtën për të kryer veprime të veçanta apo kategori veprimesh, me të drejtën e nëndelegimit.
3. Drejtori i Përgjithshëm është person fizik, në të kundërt emërimi i tij është i pavlefshëm. Për t’u zgjedhur Drejtor i Përgjithshëm, personi duhet të plotësojë kushtet e parashikuara në vendimin e Këshillit të Ministrave nr.400, datë 19.08.1999. Ai mund të zgjidhet edhe jashtë të punësuarve në shoqëri. Nëse një anëtar i Këshillit Mbikëqyrës emërohet Drejtor i Përgjithshëm, mandati i tij në Këshillin Mbikëqyrës përfundon. Një person nuk mund të emërohet Drejtor i Përgjithshëm në më shumë se një shoqëri. Ai nuk mund të jetë mbi moshën 65 vjeç.
4. Drejtori i Përgjithshëm mund të shkarkohet nga Këshilli Mbikëqyrës për shkaqe të përligjura. Drejtori i Përgjithshëm emërohet për një periudhë kohe prej 4 (katër) vjetësh, por mbi baza kontratash të rinovueshme vjetore. Drejtori i Përgjithshëm mund të riemërohet.
5. Paga e Drejtorit të Përgjithshëm caktohet nga Këshilli Mbikëqyrës në aktin e emërimit të tij.
6. Drejtori i Përgjithshëm ka kompetenca të plota për të vepruar në emër të shoqërisë.
7. Në marrëdhëniet me të tretët, shoqëria merr përsipër detyrimet që rrjedhin nga aktet e nënshkruara nga Drejtori i Përgjithshëm edhe kur këto akte e tejkalojnë objektin e veprimtarisë së shoqërisë, përveç rastit kur shoqëria provon se të tretët e dinin që akti i Drejtorit të Përgjithshëm kapërcen objektin e veprimtarisë së Shoqërisë dhe vepronte me keqbesim, ose kur të tretët nuk mund ta injoronin këtë akt, duke pasur parasysh faktin se shpallja e statutit nuk është provë e mjaftueshme. Klauzolat e statutit që kufizojnë kompetencat e Drejtorit të Përgjithshëm duhet të respektohen nga të tretët.
8. Aktet, me të cilat shoqëria merr përsipër detyrimet ndaj të tretëve, duhet të nënshkruhen nga Drejtori i Përgjithshëm ose personi i autorizuar rregullisht nga ky i fundit për këto akte.
9. Lidhja e kontratave me afat mbi 2 (dy) vjet apo me vlerë mbi 2 (dy) milion lekë bëhet me autorizim të Këshillit Mbikëqyrës. Në rastet emergjente dhe pamundësie për të mbledhur Këshillin Mbikëqyrës, për kontrata që i kalojnë limitet e mësipërme duhet marrë miratimi me shkrim i Kryetarit të Këshillit Mbikëqyrës  dhe në mungesë të tij zëvendëskryetarit. Këta të fundit njoftojnë në mbledhjen e parë të Këshillit Mbikëqyrës, këtë të fundit, për autorizimin e dhënë.
10. Marrëdhëniet brenda shoqërisë përcaktohen me rregullore që miratohet nga Këshilli Mbikëqyrës.
11. Drejtori i Përgjithshëm bën strukturën e organizimit të shoqërisë të cilën e miraton këshilli mbikëqyrës.

Neni 24
Marrëveshjet që kërkojnë autorizim paraprak të Këshillit Mbikëqyrës 

Marrëveshjet që kërkojnë autorizim paraprak të Këshillit Mbikëqyrës janë:
1. Të gjitha marrëveshjet që bëhen ndërmjet shoqërisë dhe Drejtorit të Përgjithshëm apo ndonjë anëtari të Këshillit Mbikëqyrës të shoqërisë;
2. Marrëveshjet, me të cilat një nga personat e sipërpërmendur lidhet indirekt, apo në të cilat ai lidhet me shoqërinë nëpërmjet një personi ndërmjetës;
3. Marrëveshjet që veprojnë ndërmjet shoqërisë dhe një subjekti tjetër ekonomik të një lloji të çfarëdoshëm, në rast se Drejtori i Përgjithshëm apo një nga anëtarët e Këshillit Mbikëqyrës të shoqërisë është pronar, ortak “i pakufizuar”, administrator apo anëtar i drejtorisë së subjektit tjetër ekonomik.

Neni 25
Ekspertët kontabël të autorizuar

Kontrolli i shoqërisë ushtrohet nga ekspertë kontabël të autorizuar, të cilët emërohen nga Asambleja e Aksionerëve dhe kryejnë misionin e tyre në pajtim me ligjin.

Neni 26
Ushtrimi financiar

Ushtrimi financiar fillon më 1 janar dhe mbaron më 31 dhjetor të çdo viti.

Neni 27
Inventari-llogaritë vjetore

1. Shoqëria do të mbajë një kontabilitet të rregullt të pasurisë dhe veprimtarisë së saj, në pajtim me kërkesat ligjore.
2. Në mbylljen e ushtrimit financiar, Drejtori i Përgjithshëm harton inventarin e pasurisë në këtë datë dhe llogaritë vjetore për ushtrimin financiar.
3. Drejtori i Përgjithshëm përgatit gjithashtu edhe raportin e administrimit për gjendjen e shoqërisë gjatë ushtrimit financiar.

Neni 28
Rezultati i ushtrimit dhe përcaktimi i fitimit

1. Rezultati i veprimtarisë përcaktohet nga diferenca ndërmjet të ardhurave dhe shpenzimeve, pas zbritjes së amortizimeve dhe provizioneve.
2. Nga fitimet e ushtrimit, pasi të jenë zbritur, kur është rasti humbjet e mëparshme, hiqet të paktën 5 (pesë) % për të krijuar fondet e rezervës së domosdoshme. Kur kjo rezervë arrin 1/10 (një të dhjetën) e kapitalit themeltar nuk bëhen më heqje nga fitimet e ushtrimit.
3. Ajo (heqja) rifillon, kur për një arsye të çfarëdoshme, rezerva e domosdoshme ka zbritur në 1/10 )një të dhjetën) e kapitalit themeltar.
4. Përdorimi i fitimit bëhet me vendim të asamblesë së aksionarëve.

Neni 29
Likuidimi i shoqërisë

Likuidimi i shoqërisë do të bëhet sipas mënyrës dhe formës të përcaktuar me ligj.

Neni 30
Dispozita të përgjithshme

Për çfarë nuk është shprehur në statut, referimi bëhet te dispozitat e legjislacionit shqiptar në fuqi për shoqëritë tregtare.    
 

Vendim
Nr.693, datë 24.10.2007

Për ndryshimin e përgjegjësisë së administrimit të pronës nr.132 “Ish-reparti ushtarak 8830”, Tiranë, nga ministria e mbrojtjes te ministria e brendshme, dhe për një ndryshim në vendimn nr.515, datë 18.7.2003, të këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi ministrisë së mbrojtjes”

Në mbështetje të nenit 100 të Kushtetutës dhe të neneve 13, 15, shkronja “c” dhe 16 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Mbrojtjes, Këshilli i Ministrave

Vendosi:

1. Prona me numër rendor 132 “Ish-reparti ushtarak 8830”, Yzberisht, Tiranë, në përgjegjësi administrimi të Ministrisë së Mbrojtjes, sipas vendimit nr.515, datë 18.7.2003 të Këshillit të Ministrave “Për miratimin e listës së inventarit të pronave të paluajtshme shtetërore, të cilët i kalojnë në përgjegjësi administrimi Ministrisë së Mbrojtjes”, t’i kalojë në përgjegjësi adminisrimi Ministrisë së Brendshme.
2. Prona me numër rendor 132 “Ish-reparti ushtarak 8830”, aktualisht shkolla e trupës, me vendndodhje në Yzberisht, Tiranë, të hiqet nga lista e inventarit të pronave të paluajtshme shtetërore, miratuar me vendimin nr.515, datë 18.7.2003 të Këshillit të Ministrave.
3. Ministrisë së Brendshme i ndalohet të ndryshojë destinacionin e përdorimit të pronës të përcaktuar në këtë vendim, si dhe ta tjetërsojë ose t’ua japë në përdorim të tretëve.
4. Ngarkohen Ministri i Mbrojtjes, Ministri i Ekonomisë, Tregtisë dhe Energjetikës, Ministri i Brendshëm dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha

